cyanic-selkie/wikianc huggingface dataset:
Մայքլ Քրայթոն
Գրականություն
Մայքլ Քրայթոնն իր առաջին աշխատանքը՝ «ճամփորդական էսքիզները», վաճառեց The New York Times-ին երբ դեռ 14 տարեկան էր։ Ավելի լրջորեն փորձեց գրել բանասիրական ֆակուլտետում, իսկ 1960-ականների կեսերին ուսման ծախսերը հոգալու համար սկսեց գրել ոստիկանական վեպեր՝ հրատարակված Ջեֆրի Հադսոն և Ջոն Լենգ կեղծանուններով։ Այս վեպերից մեկը՝ «Անհրաժեշտության դեպքում»-ը 1968 թվականին արժանացավ հեղինակավոր «Էդգար» դետեկտիվ գրողի մրցանակին։ Եվ մեկ այլ գիրք, որը դառնում է Քրայթոնի առաջին գիտաֆանտաստիկ գիրքը՝ «Ընտրովի դեղամիջոց» (1968), որը դասական ֆանտաստիկ դետեկտիվ պատմություն է։ Քրայթոնի հաջողությունը բերեց նրան, որ իր անունով ստորագրված առաջին գրքի՝ «Անդրոմեդայի շտամը» (1969) էկրանավորվեց 2 տարի անց (1971)։
Կինո
1970-ականների սկզբին նա անցավ սցենարիստի, իսկ ավելի ուշ՝ ռեժիսորի կարիերայի և նրա հինգերորդ ֆիլմը՝ «Արևմտյան աշխարհը», որոշակի հաջողություն ունեցավ։ Այս պատմությունում ապագայի մարդիկ իրենց հանգիստն անցկացնում են Դիսնեյլենդի նման հսկա այգում, որտեղ վերարտադրվում են բոլոր անցյալ դարաշրջանները, բայց որտեղ մարդկանց փոխարեն մարդուց ոչնչով չտարբերվող ռոբոտներ են ապորում։ Ռոբոտի և մարդու դիմակայությունը ֆիլմի հիմնական սյուժեն է։ Բացի այս ժանրում Քրայթոնն առաջիններից էր, ով օգտագործեց պատկերների թվայնացումը հատուկ էֆեկտներ ստանալու համար։ Ռեժիսորի մեկ այլ հաջողված աշխատանք էր «Կոմա» թրիլլերը, որը նկարահանել է Քրայթոնն՝ իր ընկեր Ռոբին Կուկի վեպի հիման վրա՝ իր իսկ սցենարով։
Սակայն Քրայթոնը համաշխարհային համբավ ձեռք բերեց 1993 թվականին, երբ էկրաններին հայտնվեց «Յուրայի դարաշրջանի այգին» համանուն վեպի հիման վրա ստեղծված բլոկբաստերը։ Այս կինոադապտացիան գրգռեց ընթերցողի հետաքրքրությունը գրողի հին գործերի նկատմամբ, և «Այգին» ինքը 1993 թվականին ԱՄՆ-ում գրեթե մեկ տարի եղել է բեսթսելլերների ցանկում, գրքի ընդհանուր տպաքանակը ԱՄՆ-ում մոտենում է 7 միլիոն օրինակի։ Նույն թվականին Քրայթոնը ճանաչվել է ԱՄՆ-ի ամենահայտնի գրողը։ 1998 թվականի սկզբին նա ժամանցի արդյունաբերության չորրորդ ամենահարուստ մարդն էր (102 միլիոն դոլար)։ Մինչ օրս նրա գրքերի տպաքանակն ամբողջ աշխարհում գերազանցում է 100 միլիոն օրինակը։
Անձնական կյանք
Ապրում էր Կալիֆոռնիայի Սանտա Մոնիկա քաղաքում։ Ամուսնացել է երեք անգամ՝ Ջոան Ռադամի, Քեթի Սթ. Ջոնսի և Անն-Մարի Մարտինի հետ։ Դուստրը՝ Թեյլորը ծնվել է 1988 թվականին։
Քրայթոնն հանդես է եկել որպես համակարգչային ոլորտի փորձագետ և տեղեկատվական տեխնոլոգիաների մասին առաջին գիտահանրամատչելի գրքերից մեկի՝ «Էլեկտրոնային կյանք. ինչպես են մտածում համակարգիչները» (1983) հեղինակ, եղել է նաև «Amazon» համակարգչային խաղերի մշակողը (1984) և «Ժամանակի նետը» ժամանակացույցը»» (2000)։
Նա հավաքել է ժամանակակից արվեստի գործեր, գրել մենագրություն՝ նվիրված փոփ արվեստի առաջատար ներկայացուցիչ Ջասպեր Ջոնսին։ 1988 թվականին Քրայթոնը հրատարակեց իր ինքնակենսագրական «Ճամփորդություններ» վեպը, որտեղ հեղինակը նկարագրեց իր ճանապարհորդությունները աշխարհով մեկ՝ Բանգկոկ, Մալայզիա, Պակիստան, Կիլիմանջարո, Ջամայկա, Նոր Գվինեա։ Բացի այդ, նա մշտապես հրապարակում էր գիտության մասին հոդվածներ տարբեր ամսագրերում և ալմանախներում։
Քրայթոնը փորձեր է կատարել էքստրասենսորային ընկալման վերաբերյալ, մասնակցել է սեանսների, «դիտել» է մարդկային աուրա, փորձել է թեքել մետաղական գդալները և նույնիսկ էկզորցիզմի սեանսներ է անցկացրել։
2000 թվականին պալեոնտոլոգների կողմից հայտնաբերված անկիլոզավրի նոր տեսակը՝ «Bienosaurus crichtoni», իսկ երեք տարի անց՝ 2003 թվականին՝ «Crichtonsaurus bohlini» զրահապատ դինոզավրերն անվանվել են նրա անունով։
Մայքլ Քրայթոնը մահացել է Լոս Անջելեսում 2008 թվականի նոյեմբերի 4-ին 67 տարեկան հասակում լիմֆոմայից։
Արտաքին հղումներ
Կատեգորիա:2008 մահեր Կատեգորիա:1942 ծնունդներ Կատեգորիա:Ամերիկացի ֆանտաստ գրողներ Կատեգորիա:Ամերիկացի կինոռեժիսորներ Կատեգորիա:Ամերիկացի գրողներ Կատեգորիա:Տղամարդիկ Կատեգորիա:Հարվարդի համալսարանի շրջանավարտներ Կատեգորիա:Նոյեմբերի 4 մահեր Կատեգորիա:Ամերիկացի կինոարտադրողներ
Բատիրևո (գյուղ, Բատիրևսկի շրջան)
Բատիրևո (Бáтырево, Патăръел), գյուղ Ռուսաստանի Չուվաշիա հանրապետության Բատիրևսկի շրջանի կազմում։
Բնակչությունը 2002 թվականին գրանցված տվյալներով կազմում էր 5702 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Բատիրևսկի շրջանի բնակավայրեր Կատեգորիա:1570 թվականին հիմնադրված բնակավայրեր
Ազգայնականություն
Ազգայնականություն, նացիոնալիզմ, քաղաքական գաղափարախոսություն և ուղղություն, որի հիմնական դրույթը ազգի արժեքավորությունն է՝ որպես հասարակական միասնության բարձրագույն ձև, և պետության ձևավորման գործում վերջինիս առաջնայնությունը։ Որպես քաղաքական շարժում՝ ազգայնականությունը ձգտում է հաստատել ազգային որոշակի հանրույթի հետաքրքրությունները պետական իշխանության նկատմամբ։ Ունի բազմաթիվ դրսևորումներ ու տարատեսակներ։
«Ազգայնականություն» և «ազգայնամոլություն» եզրերը, հնարավորություն են տալիս սահմանազատել նրա չափավոր դրսևորումները ծայրահեղություններից։ Ազգայանականությունը՝ ճնշված ազգերի ազգայնականությունը, հիմնականում համամարդկային բովանդակություն ունի։ Այն ուղղված է արտաքին ոտնձգությունների դեմ, արտահայտում է համազգային շահեր և նպաստում ազգային ինքնագիտակցության զարգացմանը։ Ազգայնականության իմացաբանական հիմքն ազգային մի շարք դրական հատկանիշների՝ ազգային հպարտության ու արժանապատվության գիտակցումն է։
Ազգայնականության հիմնական թշնամիները միշտ եղել են բազմազգ կայսրությունների ու պետությունների տիրապետող, տիտղոսակիր ազգերն ու նրանց շահերը պաշտպանող տեսաբանները, որոնք տեսականորեն արդարացրել են դարերի ընթացքում նվաճված ու հպատակեցված փոքր ժողովուրդների կարգավիճակը և նրանց մղած ազատագրական պայքարը որակել որպես ազգայնամոլություն, անջատողականություն, դավաճանություն։
Հասկացության սահմանում
Ազգայնականությունը համալիր սոցիալական երևույթ է, որի օբյեկտը ազգն է։ Լատիներեն «նացիո» հիմքով, ինչը նշանակում է ծննդավայր, այս հասկացությունը մշակվել է Յոհան Գոդֆրիդ Հերդերի կողմից։ Սոցիալական գիտություններում ազգայնականություն հասկացության բացատրությունը ընդհանրապես տարբեր կերպ է տրվում։ Առաջին դեպքում ազգայնականությունը սահմանելիս առանցքային է համարվում ազգ հասկացությունը և այս տեսանկյունից սահմանումները կարելի է տարբերակել միայն քաղաքական և մշակութային փոփոխականներով։ Գիտնականները՝ ինչպիսիք են՝ Հանս Կոհնը, Կարլտոն Հեյեսը, Յոն Պլամենատսը կամ Էնթոնի Սմիթը, հակված են թե՛ տիպաբանական և թե՛ ավելի ներառական սահմանումների կամ բացատրությունների։ Սահմանումների երկրորդ խումբը ազգայնականությունը տարբերակում է ըստ ժամանակագրության՝ մինչև ֆրանսիական հեղափոխությունը կամ դրա ընթացքում, ինչի արդյունքում ունենք պրեմոդեռնիստական և մոդեռնիստական տեսություններ։
Ֆիլհարմոնիա
Ֆիլհարմոնիա (հուն. phileo - սիրել և harmonia - ներդաշնակություն բառերից), համերգային կազմակերպությունների անվանում որոշ երկրներում։
Ազգայնականություն
Քաղաքական սահմանումներ
Քաղաքական սահմանումները ազգայնականությունը ներկայացնում են որպես քաղաքական հայեցակարգ (doctrine) և շարժում, որը կենտրոնանում է պետության վրա։ Համաձայն այս սահմանումների՝ ազգայնականությունը պահանջ է, ըստ որի կառավարողները և կառավարվողները պետք է կամ մշակույթով կամ քաղաքականապես նույնական լինեն. ազգային պետության ձևավորում կամ պահպանություն, ինչը ենթադրում է կամ ազգ կոչվող մշակութային համայնքների, որոնք արդեն ունեն պետականություն և դիմակայում են արտաքին վտանգներին, քաղաքական անկախության պահպանություն կամ պետականության ստեղծում այն ազգերի կողմից, որոնք գտնվում են բազմազգ պետությունների գերիշխող, ավելի հզոր ազգերի տիրապետության տակ։ Այսպիսով, ազգայնական շարժումները կարող են ներառել դիմադրություն օտար ուժին կամ ձգտում ինքնակառավարման կամ ինքնորոշման՝ ապահովելու ազգի ֆիզիկական և մշակութային հարատևությունը։ Այս բնույթի քաղաքական ազգայնականությունը ազգային պետությունը, համարում է մարդկային քաղաքական կազմակերպման ամենանաիդելական ձևը։ Պետականության այս տեսլականի հիմնական ներկայացուցիչը, ինչպես նաև քննադատը Էլի Կեդորին է։ Նրա համար ազգայնականությունը ինքնակառավարման հայեցակարգ է ։
Ֆիլհարմոնիա
19-րդ դարում Եվրոպայի և Ամերիկայի մի շարք քաղաքներում (Սանկտ Պետերբուրգ, Մոսկվա, Բեռլին, Լոնդոն, Նյու Յորք և այլն) ստեղծվել են ֆիլհարմոնիկ ընկերություններ, որոնք պրոպագանդել են գլխավորապես սիմֆոնիկ երաժշտություն։ Նման ընկերություններ տարածում են գտել 20-րդ դարում։
Ազգայնականություն
Քաղաքական սահմանումներ
Հաջորդ տեսակը պետության կողմից իրականացվող բնակչության մշակութային հոմոգենիզացիան է։ Այս դեպքում պետությունը իր վրա վերցնում է նոր՝ մշակութային դեր։ Պետությունն այժմ դառնում է ժողովրդին կրթող և մշակույթի պահապան։ Այն ստեղծում է ազգը։ Պետության կողմից իրականացվող մշակութային հոմոգենիզացիան, կամ այլ կերպ ասած ազգայնականացումը կարող է ներառել, առաջին՝ պետության կողմից հովանավորվող դպրոցների ստեղծում, որտեղ ուսանելը պարտադիր է բոլորի համար, և երկրորդ՝ նախապես առկա մշակութային տարրերի ստանդարտացում, հատկապես լեզվի առումով։ Լեզվի ստանդարտացումն առաջին անգամ կիրառվել է Ֆրանսիայում Լուիս 14-րդ կողմից 1635 թվականին Ֆրանսիական Ակադեմիան հիմնելուց հետո՝ չնայած այն փաստին, որ դրա կրողը ազնվականության սակավաթիվ կրթված զանգվածն էր։
Ֆիլհարմոնիա
Տես նաև
Կատեգորիա:Երաժշտական կազմակերպություններ Կատեգորիա:Դասական երաժշտություն
Ազգայնականություն
Քաղաքական սահմանումներ
Պետության կողմից տարվող մշակութային հոմոգենիացիան կարող է ունենալ այնպիսի դրական արդյունքներ, ինչպես ծայրամասի մասսայական բնակչության ընդգրկումը կենտրոնի շրջանակներում, որպես ամբողջի հավասարազոր բաղկացուցիչ։ Հոմոգենիզացիայի պահանջը կարող է ունենալ նաև բացասական հետևանքներ։ Առաջին հերթին՝ կոնֆլիկտ ազգային մշակույթի էության վերաբերյալ, երկրորդ՝ մշակութային նույնության հիմքով պարտադրված համերաշխություն, երրորդ՝ մշակութային փոքրամասնությունների էթնիկ զտումներ, չորրորդ՝ մշակութային փոքրամասնությունների ստիպողական թուլացում և հինգորորդ՝ անձնային ազատությունների սահմանափակում կամ վերացում պետական ճնշման տակ։
Քաղաքական հոմոգենիզացիան ընդգրկում է կառավարողի և կառավարվողի քաղաքական ընդհանրությունը. ներկայացուցչական մարմինների միջոցով պետության բոլոր բնակիչների հավասար մասնակցությունը քաղաքական գործընթացներում, ինչը ենթադրում է կառավարողի և կառավարվողի մինչև տարբերության վերացում՝ «դեմոս»-ի քաղաքացիական իրավունքների ճանաչմամբ։ Ազգայնականությունը պահանջում է ժողովրդի իշխանություն՝ հաշվի առնելով կամ հաշվի չառնելով քաղաքացի լինելու կամ դառնալու մշակութային սահմանափակումները։
Էռնեստ Ռենանը և Դոմինիկ Շնեպեռը պատկանում են այն գիտնականների թվին, որոնք ազգայնականությունը համարում են որպես հիմնականում դեմոկրատական շարժում՝ միտված աշխարհագրորեն առանձնացված քաղաքացիների համայնքներ ստեղծելուն։
Մշակութային սահմանումներ
Ազգայնականության մշակութային սահմանումները ընդգծում են ազգային ծրագրի մշակութային և հատկապես ավանդական կողմերը։ Նրանք ազգայնականությունը ներկայացնում են որպես մի շարժում, որը քարոզում է համայնքի ավանդական մշակույթի վերածնունդը՝ հատկապես այն էթնիկ համայնքի ոսկեդարը, որում տվյալ շարժման ներկայացուցիչները ծնվել են։ Որպես այդպիսին՝ ազգայնականությունը կրթական շարժում է՝ ուղղված ներքին բարեփոխումներին։ Այն անհատին և խմբին տալիս է խմբային ինքնության ընդհանուր ծագման զգացում և արժեքային համակարգ։ Ազգայնականությունը քարոզում է և պաշտպանում անհատի կամ խմբի նույնացումը իր էթնիկ արմատներին, ֆիզիկական տիպին, լեզվին, տարածքին, պատմությանը, լեգենդներին, սիմվոլներին և ավանդույթներին, կամ ավելի հակիրճ ձևակերպմամբ իր ծնողների և նախնիների ապրելակերպին։ Համաձայն Մաքս Վեբերի՝ մշակութային վերը նշված ռեսուրսների պահպանությունը և վերածնունդը՝ որպես մշակութային անփոխարինելի արժեքներ, ձևավորում են ազգայնականության այս տեսակը։
Այս արժեքները կարող են լինել ցածր (ժողովրդական) կամ բարձր (վերնախավի) մշակույթի կամ նույնիսկ քաղաքակրթության մաս։ Ազգայնականության այս կոնցեպցիան ընդգծում է ինտելեկտուալների և արվեստագետների դերը էթնիկ մշակույթի հաստատման, համապատասխանեցման և փոխանցման ընթացքում։ Ազգայնականության մշակութային նման ըմբռնումը նվազեցնում է անկախ պետականության դերը ազգայնական շարժումներում։ Փաստորեն, պետականության ձեռքբերումը համայնքի ինքնարտահայտման պահանջի իրացման (այն է պահպանել իր մշակույթը և աշխարհայացքը) հնարավոր ձևերից միայն մեկն է։ Եվ իսկապես նման ձևակերպմամբ ազգայնականությունը կարող է ի հայտ գալ թե՛ մշակութային համայնքների ներսում թե՛մի ազգի ներսում որը արդեն ունի պետականություն։ Ազգայնականության այս բացատրության հետ են կապված Հերդերի և Ջոն Հատչիսոնի անունները։
Որոշ գիտնականներ, առաջին հերթին՝ Իսա Բեռլինը ինչպես նաև Գելլները և Լիա Գրինֆիլդը, ազգայնական շարժումները ընկալում են որպես պայքար կարգավիճակի կամ հեղինակության համար։ Մասնավորապես, Բեռլինը ազգայնականությունը սահմանում է որպես շարժում ճանաչման համար ։ Ազգայնականությունը պահանջում է որևէ մշակութային համայնքի կամ որևէ կոլեկտիվ ինքնության իրավահավասարության ճանաչում՝ այլ մշակույթների կամ համայնքների համեմատությամբ։ Գրինֆլիդը նույնպես պնդում է, որ ընդվզումը գերակա բռնատիրական մշակույթի դեմ ազգայնականության հիմնական պատճառն է ։
Ազգայնականության Էնթոնի Սմիթի բացատրությունը հավանաբար ամենահամապարպակն է։ Ըստ նրա՝ ազգայնականությունը գաղափարախոսական շարժում է բնակչության անունից, որի որոշ անդամների կողմից այն համարվում է ազգ, կոչված՝ ձեռք բերելու և պահպանելու առաջինը՝ քաղաքական և տնտեսական ինքնավարություն (կամ անկախություն) և քաղաքացիական իրավունքներ, երկրորդը՝ էթնոմշակութային ինքնություն և երրորդ սոցիալական միասնություն ։
Ազգայնականության պատճառների քննարկում
Ազգայնականության պատճառների վերաբերյալ քննարկումները կարելի է բաժանել մոդեռնիստականի և հակամոդեռնիստականի։
Մոդեռնիստական քննարկումներ
Մոդեռնիստական քննարկումները իրենց հերթին կարող են լինել կամ համակարգային ֆունկցիոնալիստական կամ ինստրումենտալիստական։ Առաջին դեպքում համարվում է, որ ժամանակակից համակարգերը ազգայնականության պահանջ ունեն, իսկ ինստրումենտալիստական բացատրությունները պնդում են որ ազգայնական շարժումների առաջնորդների մտքերում կան անտեսանելի մղումներ։ Նրանք մասնավորապես ազգի անունից մարտահրավեր են նետում առկա մշակութային մոտեցումներին՝ դրանով քողարկելով իրենց քաղաքական և տնտեսական հեռահար նպատակները։ Ներկայումս, թե՛ քաղաքականությունը, թե՛ տնտեսությունը և թե մշակույթը կարող են անհրաժեշտություն ունենալ կամ օգուտներ քաղել ազգայնականությունից։
Քաղաքականության օգուտը ներկայացվել է Պոլ Բրասսի կողմից։ Նրա կարծիքով ժամանակակից ժողովրդավարություններում վերնախավերը օգտագործում են ժողովրդական զանգվածներին այլ վերնախավերի հետ պայքարում դիրքեր գրավելու համար։ Զանգվածները հակված են օգնելու նրանց, ովքեր հուզական ելույթներ են ունենում ընդհանուր ծագման, արժեքների կամ հատկապես կրոնի մասին։ Ազգայնական վերնախավերը քողարկում են իրենց իրական նպատակը, այն է՝ իշխանությանն փնտրտուք ։
Տնտեսական օգուտի մասին խոսել է Գելլները։ Նրա համար ազգայնականությունը շարժում է բարեկեցության համար սոցիալ-մշակութային մոդեռնիզացիայի և հոմոգենիզացիայի միջոցով։ Այն չի քարոզում հին մշակույթը, այլ նոր, գիտական մշակույթը, որը հասանելի է դառնում լեզվին տիրապետելու դեպքում։ Արդյունքում, բնակչությունը դառնում է ազգ, քանի որ լեզուն պայմանավորում է աշխատունակությունը ։ Ազգայնականության մեկ այլ տնտեսական դրդապատճառ նկարագրվում է Էրիկ Հոբսբաումը։ Հոբսբամը գտնում է, որ բուրժուական կապիտալիստական հասարակությունը, նույնպես կարևորում է համերաշխությունը բանվորների և արտադրության միջոցների կապիտալիստ տերերի միջև։ Այդ իսկ պատճառով, բուրժուական ինտելեկտուալները հայտնագործել և պրոպագանդել են երկու դասերի միջև առկա ընդհանուր էթնոմշակութային ինքնության և պատմության մասին գաղափարախոսությունը։ Այս հիմքով, նրանք պահանջում են ազգային համերաշխություն՝ համագործակցություն և բարիդրացիական հարբերություններ հասարակության բոլոր անդամների միջև։ Այսպիսով, ազգայնականությունը այս դեպքում մտացածին գիտակցություն էր, միտված փոխելու դասային ինքնության և համերաշխության իրականությունը ։
Մշակութային օգուտի մասին խոսել է Էլի Կեդորիին։ Ազգայնականությունը հայեցակարգ է՝ մշակված օտարված ինտելեկտուալների կողմից։ Այն ժամանակակից մարտահրավերներին դիմակայելու միջոց է և վերադարձ դեպի «տաքուկ ծննդավայր»` պրեմոդեռն ժամանակների գյուղ, ապա ավանդական մշակույթի իրողությունների անվերապահ ընդունում։ Այս տիպի այգայնականությունը էթնիկ մշակույթը և համայնքը ներկայացնում է որպես մարդկային գոյության բնական և իրական նախապայման ։
Այս մոտեցման մեկ այլ տարբերակ է առաջարկում Բենեդիկտ Անդերոսոնը՝ առաջ քաշելով հարաբերականորեն երկարաժամկետ մոդեռնիզացիայի և ազգային զարգացման մոդել։ Նախկինում կրոնական և տնտեսական պայմանները, հատկապես բողոքականության և տպագիր կապիտալիզմի պարագայում, պահանջում էին ժողովրդական զանգվածների լեզվի միատարություն և գրագիտություն։ Դրա պատճառները մասամբ կրոնական էին՝ Աստծու խոսքին ուղղակի առնչվելու առումով և մասամբ ել տնտեսական՝ եկամտի նկատառումներով, ինչքան ավելի շատ մարդ կարդալ իմանա, այնքան ավելի մեծ քանակով գրքեր կվաճառվեն։ Ավելի ուշ շրջանում, կրոնական համայնքը փոխարինվեց լեզվական համայնքով, որը հնարավոր դարձավ թերթերի և գրականության միջոցով շփման շնորհիվ ։
Հակամոդեռնիստական քննարկումներ
Հակամոդեռնիստական բացատրությունները չորս հիմնական տիպի են. սոցիոկենսաբանական, պրիմորդիալիստական, պերենիալիստական և էթնոսիմվոլիստական։
Կորչա
Կորչա (Korçë, Κορυτσά, Горица, առում.՝ Curceaua, Corizza), քաղաք Հարաարևելյան Ալբանիայում։ Բնակչությունը՝ ։ Հանդիսանում է համանուն գավառի ու շրջանի վարչական կենտրոնը։ Տեղակայված է ծովի մակարդակից 850 մ բարձրության վրա։
Ազգայնականություն
Հակամոդեռնիստական քննարկումներ
Այս տեսաբանների համար ազգայնականությունը մեկտեղում է պատմությունը և ներկան, և վերջինիս հաջողությունը պայմանավորում են անցյալի անընդհատությամբ, մշակութային ինքնությունների ճկունությամբ, այլ ոչ ֆիքսվածությամբ և մարդկության ցանկությամբ՝ ապրելու մի համայնքում որն ունի պատմություն։
Կորչա
Բնակչություն
Քաղաքի բնակչության մեծամասնությունը կազմում են ալբանացիները, որոնցից բացի կան նաև ռումինացիներ, հույներ ու մակեդոնացիներ։ Ալբանացիների շրջանում շատ են ուղղափառները։ Սակայն 1913 թվականի տվյալներով՝ քաղաքում ապրում էր 16 հազար մարդ, որոնցից 11 հազարը հույներ էին և միայն 4 հազարն էին ալբանացիներ ։ Քաղաքը հունական զորքերի կաղմից գրավվել է ինչպես առաջին համաշխարհային պատերազմի ժամանակ, այնպես էլ 1940 թվականին՝ հունաիտալական պատերազմի ժամանակ, որն ավարտվեց հույների հաղթանակով։
Ազգայնականություն
Ազգայնականության տեսակները
Գիտության մեջ ընդունված է ազգայնականությունը բաժանել քաղաքացիական (պետական) և էթնիկական (էթնոնացիոնալիզմ) տեսակների։ Առաջինը հաճախ անվանում են տարածքային, որն ուղղված է բնակչության կոնսոլիդացմանը՝ իրավաբանական կառույցների, համաքաղաքացիական իրավունքների, մշակույթի, գաղափարախոսության միջոցով։ Էթնիկ ազգայնականությունը կարող է լինել քաղաքական կամ մշակութային։
Կորչա
Ծանոթագրություններ
Կատեգորիա:Ալբանիայի քաղաքներ
Ազգայնականություն
Ազգայնականության տեսակները
Մշակութային ազգայնականությունը ուղղված է պահապնելու ազգի ամբողջականությունը՝ ամրապնդելով լեզուն, մշակույթը, պատմական ժառանգությունը։ Այն դրական դեր է խաղում երկու պայմաններում. առաջին՝ եթե իր մեջ չի պարունակում մեկուսացման և մշակութային փակվածության գաղափարներ, բացասական ուղղվածություն դեպի այլ մշակույթը, երկրորդ՝ եթե նրանում ձգտում չկա կյանքի կոչելու մշակույթի Հնագույն այն տարրերը, որոնք կարող են խոչընդոտել էթնոսի զարգացմանը։ Սովորաբար քննադատվում է քաղաքական էթնոազգայնականությունը, որը բնութագրվում է որպես մի ժողովրդի կողմից մյուսի նկատմամբ գերակայություն՝ իշխանությունում, գաղափարախոսությունում, մշակույթում։ Չգերակայող էթնիկ խմբերի ազգայնականությունը ծայրահեղ ձևերում կարող է սեպարացիայի հասնել՝ մերժելով տարբերության բոլոր ձևերն ու միջոցները ։
Քաղաքացիական և էթնիկական ազագայնականությունները տարբերելով Էնթոնի Սմիթը նշում է, որ այս երկուսն էլ իդեալական տիպեր են և «որ յուրաքանչյուր ազգայնականություն ունի քաղաքացիական ու էթնիկ տարրեր տարբեր աստիճաննրում և տարբեր ձևերով»։
Առանձնացվում են ազգայնականության տիպաբանության այլ մոտեցումներ։ Ինչպիսիք են.
Ազգայնականության մեկ այլ դրսևորում է մեսիանական ազգայնականությունը։ Այս գաղափարախոսությունը առաջացնում է այնպիսի զգացում, որով տվյալ ազգի անդամը հավատում է իր արարչային ծագմանը։
Աղբյուրներ
Կատեգորիա:Ազգայնականություն Կատեգորիա:Քաղաքական տեսություններ Կատեգորիա:Հասարակագիտություն Կատեգորիա:Քաղաքական փիլիսոփայության ուղղություններ
(2531) Քեմբրիջ
Միջին հեռավորությունը Արեգակից կազմում է 3,006527 ա. մ., առավելագույնը մոտենում է 2,8334 ա. մ. հեռավորության վրա և հեռանում 3,1796 ա. մ. ։ Արեգակի շուրջ մեկ ամբողջական պտույտ է կատարում 1904,13 երկրային օրվա ընթացքում, իր ուղեծրով շարժվելով միջինում 0,189063 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,04° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կյանքից հարբած անցավոր (քառյակ)
«Կյանքից հարբած անցավոր», Հովհաննես Թումանյանի քառյակներից։
Պատմություն
Հովհաննես Թումանյանն այս քառյակը գրել է 1917 թվականի նոյեմբերի 10-ին։ Թումանյանի ընտանիքի արխիվում՝ Աշխեն Թումանյանի ալբոմում պահվում է մեկ ինքնագիր։ Առաջին անգամ 1923 թվականին «Աստծո և պոետի գրազը» քառյակի հետ տպագրվել է «Արեգ» ամսագրի 8-րդ համարի 467-րդ էջում հետևյալ ծանոթագրությամբ․ «Մեր նշանավոր բանաստեղծի որդին՝ Համլիկ Թումանյանը, ուղարկել է մեզ մի քանի էջ թանկագին հոր անտիպ գրվածքներից։ Խորին շնորհակալությամբ տպագրում ենք այն «Արեգի» էջերում» ։ Այնուհետև տպագրվել է Թումանյանի երկերի ժողովածու 1-ին հատորի 535-րդ էջում ։
Ծանոթագրություններ
Կատեգորիա:Հովհաննես Թումանյանի քառյակներ
Վիցյեռվե
Վիցյեռվե (Vitsjärve), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 36 մարդ։
Խազին
Խազին, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Վիտալի Մակարով
Կենսագրություն
1967 թվականի ավարտել է Լոմոնոսովի անվան Մոսկվայի պետական համալսարանը և 1981 թվականին հասարակական գիտությունների ակադեմիան։ Պատմական գիտությունների թեկնածու։ Տիրապետել է իսպաներենի, անգլերենի և գերմաներենի ։ Դիվանագիտական գործունեությամբ և զբաղվել 1991 թվականից։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի շրջանավարտներ Կատեգորիա:Պատմական գիտությունների թեկնածուներ
Կումզերո
Կումզերո (Кумзеро), գյուղ Ռուսաստանի Վոլոգդայի մարզի Խարովսկի շրջանի կազմում։
Բնակչությունը 2002 թվականին գրանցված տվյալներով կազմում էր 215 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:12-րդ դարում հիմնադրված բնակավայրեր Կատեգորիա:Ռուսաստանի Վոլոգդայի մարզի Խարովսկի շրջանի բնակավայրեր
Ռիբկի (գյուղ, Պեսչանկայի շրջան)
Ռիբկի (Рибки), գյուղ Ուկրաինայի Վիննիցայի մարզի Պեսչանկայի շրջանում։ Հիմնադրվել է 1799 թվականին։
2001 թվականի տվյալներով Ռիբկի գյուղում բնակվում էր 172 մարդ։ Բնակավայրը զբաղեցնում է 0,924 կմ² տարածք։ Բնակչության խտությունը կազմում էր 186,15 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պեսչանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1799 թվականին հիմնադրված բնակավայրեր
Պոլեսկոե (գյուղ, Օվրուչի շրջան)
Պոլեսկոե (Поліське), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1875 թվականին։
2001 թվականի տվյալներով Պոլեսկոե գյուղում բնակվում էր 513 մարդ։ Բնակավայրը զբաղեցնում է 0,148 կմ² տարածք։ Բնակչության խտությունը կազմում էր 3466,22 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օվրուչի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Վիրտուալ համալսարան
Վիրտուալ համալսարան, կրթական հաստատություն, որն ապահովում է բարձրագույն կրթության ծրագրեր էլեկտրոնային մեդիայի, այս դեպքում ինտերնետի միջոցով։ Որոշ համալսարաններ ֆիզիկապես գոյություն ունեցող ուսումնական հաստատություններ են, որ ապահովում են առցանց ուսուցում՝ որպես համալսարանի ընդլայնված դասընթացների մի մաս, մինչդեռ մյուսները բացառապես առաջարկում են առցանց դասընթացներ։ Սրանք համարվում են հեռավար ուսուցման մի տեսակ։ Վիրտուալ համալսարանների նպատակն է կրթություն ապահովել բնակչության այն հատվածի համար, ովքեր չեն կարողանում հաճախել ֆիզիկապես գոյություն ունեցող ուսումնական հաստատություն, այնպիսի պատճառներով, ինչպիսիք են հեռավորությունը, երբ ուսանողները շատ հեռու են ապրում են ուսումնական հաստատությունից, որպեսզի հաճախեն կանոնավոր դասընթացների, և ճկունությունը. որոշ ուսանողներ ճկուն գրաֆիկի կարիք ունեն, որպեսզի տանը սովորեն այն ժամանակ, երբ իրենց է հարմար։ Վիրտուալ համալսարանում ուսուցումը իրականացվում է տեղեկատվական տեխնոլոգիաների միջոցով, ինչպիսիք են վեբ կայքերն ու էջերը, էլ. փոստը և այլ ցանցային աղբյուրներ։
Պատմություն
Բոլոր տեսակների և բոլոր սերունդների հեռավար ուսուցմանը բնորոշող հատկությունը ուսանողի և ուսուցչի տարանջատումն է ժամանակի և տարածության մեջ։ Հեռավար կրթությունը կարելի է դիտել որպես առցանց ուսուցման նախնական տարբերակ։ Երբ առաջին անգամ ի հայտ եկավ «վիրտուալ» տերմինը, այն կիրառվեց այնպիսի բաների հետ, որոնք կապված էին համակարգչի հետ, ինչպես օրինակ վիրտուալ հիշողությունը։ Ժամանակի ընթացքում, ածականը սկսեց կիրառվել այնպիսի առարկաների հետ, որոնք ֆիզիկապես գոյություն ունեն և ստեղծվել են կամ իրականացվում են համակարգիչների միջոցով։Միացյալ Թագավորության Բաց համալսարանը աշխարհում հեռավար ուսուցման առաջին հաջող գործող համալսարան է համարվում։ Այն հիմնադրվել է 1960-ականներին այն համոզմամբ, որ տեղեկատվական հաղորդակցական տեխնոլոգիաները կարող են ապահովել բարձրորակ կրթություն այն մարդկանց համար, ովքեր հնարավորություն չունեն հաճախելու ավանդական համալսարաններ։
Դասավանդման եղանակներ
Երբ առաջին անգամ սկսվեցին օնլայն դասընթացներ առաջարկվել, դասավանդման հիմնական եղանակը երկկողմանի տեսաձայնային ցանցն էր։ Այժմ վիրտուալ ուսուցման ծրագրերը մեծ մասամբ հիմնված են այսօր շատ հայտնի մուլտիմեդիա տեխնոլոգիաների վրա։ Այս առցանց դասավանդման ձևերը օգտագործվում են, ապահովելու հասանելիություն այնպիսի ծրագրերի և ծառայությունների համար, որոնք առկա են ցանկացած պահի և ցանկացած վայրում։ Վիրտուալ կրթության դասվանդման եղանակների մեջ կան դասընթացներ, որոնք հիմնված հիպերտեքստի, տեսանյութերի, աուդիո նյութերի, էլեկտրոնային նամակների և տեսակոնֆերանսների վրա։
Օլմոս դե Պենիաֆիել
Օլմոս դե Պենիաֆիել (Olmos de Peñafiel), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 16,07 կմ2։ Բնակչությունը՝ 75 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Բատիրշա-Կուբովո
Բատիրշա-Կուբովո (Батырша-Кубово, Батырша-Ҡыбау), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 332 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Քրիստոսի մանկությունը (օրատորիա)
Քրիստոսի մանկությունը (L'enfance du Christ, Op. 25), ֆրանսիացի կոմպոզիտոր Հեկտոր Բեռլիոզի օրատորիա։ Սյուժեն հիմնված է Սուրբ ընտանիքի Եգիպտոս փախուստի նորկտակարանյա պատմության վրա (տես՝ Ավետարան ըստ Մատթեոսի, գլուխ 2)։ Օրատորիայի տեքստը գրել է ինքը՝ Բեռլիոզը։ Երաժշտությունը ստեղծվել է 1853 և 1854 թթ. ընթացքում։
Օրատորիայի ստեղծման պատմությունը
«Քրիստոսի մանկությունը» օրատորիայի գաղափարը Բեռլիոզի մոտ ծագել է 1850 թ., երբ կոմպոզիտորն իր ընկերոջ ՝ Ջոզեֆ-Լուի Դաքի համար ստեղծեց երգեհոնային ստեղծագործություն, որը կոչվում էր L'adieu des bergers («Հովիվների հրաժեշտը»)։ Նա շուտով այն վերածեց երգչախմբային ստեղծագործության` Բեթղեհեմից Եգիպտոս մեկնող մանուկ Հիսուսին հրաժեշտ տվող հովիվների խմբի համար։
Ստեղծագործությունը կատարվեց 1850 թվականի նոյեմբերի 12-ին, Բեռլիոզը ներկայացրեց այն ոչ թե իր անվամբ, այլ որպես 17-րդ դարի երևակայական կոմպոզիտոր «Դյուքրեի» ստեղծագործություն։
Կատարումն այնքան հաջող անցավ, որ Բեռլիոզի ընկերները նրան հորդորեցին ընդլայնել ստեղծագործությունը, և նա ավելացրեց նոր բաժին ՝ L'arrivée à Sais («Ժամանում Սայիս»), որը պարունակում էր Մարիամի և Հովսեփի դերերգերի համար նախատեսված հատվածներ։
Բեռլիոզը, թերևս զգալով, որ արդյունքը լիարժեք չէ, հետագայում ստեղծեց երրորդ բաժինը, որը նախորդեց մյուս երկուսին ՝ Le songe d'Hérode («Հերովդեսի երազը»)։
Ընդունելություն
Փարիզյան հանդիսատեսի և երաժշտական քննադատների կողմից Բեռլիոզի երաժշտությունը սովորաբար ընդունվում էր մեծ թշնամանքով՝ բնութագրվելով որպես տարօրինակ և ոչ բարեհնչյուն։ Այնուամենայնիվ, «Քրիստոսի մանկությունը» անմիջապես հաջողություն ունեցավ և փարիզյան թերթերում, բացի երկու քննադատներից, գովերգվեց։ Ոմանք ստեղծագործության ջերմ ընդունումը վերագրում էին կոմպոզիտորի նոր՝ ավելի նուրբ ոճի, պնդում, որը Բեռլիոզը եռանդուն կերպով մերժում էր։ "Այդ ստեղծագործության մեջ շատ մարդիկ երևակայեցին, որ կարողացել են արմատական փոփոխություններ նշմարել իմ ստեղծագործական ոճի և եղանակի մեջ։ Այս կարծիքը լիովին անհիմն է։ Առարկային բնական կերպով սազական էր երաժշտության նուրբ և հասարակ ոճ, և միայն այդ պատճառով երաժշտությունը ավելի շատ համապատասխանեց նրանց ճաշակին և խելքին։ Ժամանակը հավանաբար ենթադրում է որոշակի ստեղծագործական որակների զարգացում, բայց ես քսան տարի առաջ էլ «Քրիստոսի մանկությունը» կգրեի ճիշտ նույն ոճով» ։"
Ծանոթագրություններ
Կատեգորիա:Բեռլիոզի ստեղծագործություններ Կատեգորիա:Օրատորիաներ
Գրամշիի շրջան
Գրամշիի շրջան (Rrethi i Gramshit), շրջանի կարգավիճակ ունեցող վարչատարածքային միավոր Ալբանիայի Հանրապետությունում։ Գտնվում է երկրի կենտրոնում։ Հանդիսանում է Էլբասանի գավառի չորս շրջաններից մեկը։
Վարչական կենտրոնն Գրամշի քաղաքն է։ 2010 թվականի տվյալներով բնակչությունը կազմել է 24 230 մարդ ։ Քաղաքն ու շրջակա ավանները կազմում են 695 քառ.կմ տարածք։
Աշխարհագրություն
Գրամշիի շրջանը գտնվում է Կենտրոնական Ալբանիայում՝ ծովափի ու լեռնային շրջանների միջև։ Հյուսիսային հատվածում Մյուզեկեի դաշտավայրն է, իսկ մնացած տարածքը լեռնոտ է։ Դեպի արևմուտք բարձրությունը ծովի մակարդակից իջնում է։
Հարավ-արևելքից հյուսիս-արևմուտք հոսում է Դևոլ գետը։ Դաշտավայրում կառուցված է ջրային պատնեշ, և գետի վրա ձևավորվել է արհեստական ջրամբար։ Ծայր հարավ-արևմուտքում Տոմորր լեռն է (2414 մ)։
Բնակչություն
Գրամշ քաղաքում և 95 հարակից գյուղերում 2010 թվականի տվյալներով ապրում էր 24 230 մարդ, որոնց 75 տոկոսը իսլամադավան են՝ բեկթաշիներ։ Մնացածը ուղղափառ քրիստոնյաներ են։
Տնտեսություն
Բնակչությունը զբաղվում է գյուղատնտեսությամբ և սննդի արդյունաբերությամբ՝ գինիների, ձիթապտղի յուղի, ծխախոտի արտադրությամբ։
Ծանոթագրություններ
Կատեգորիա:Ալբանիայի շրջաններ Կատեգորիա:Էլբասանի գավառ
Խալեվի
Խալեվի, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Պատմություն
1895 թվականի ջարդերի ժամանակ գյուղը կողոպտվել է թուրքերի կողմից։ Հայերի մի մասը ոչնչացվել է, մի մասն էլ բռնի մուսուլմանացվել ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Վիվվա
Վիվվա (Vivva), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 24 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Օռավա շրջանի բնակավայրեր Կատեգորիա:Էստոնիայի գյուղեր
Տոմաշգորոդ
Տոմաշգորոդ (Томашгород), քաղաքատիպ ավան Ուկրաինայի Ռովնոյի մարզի Ռոկիտնոեի շրջանում։ Հիմնադրվել է 1800 թվականին։
2001 թվականի տվյալներով Տոմաշգորոդ քաղաքատիպ ավանում բնակվում էր 2 487 մարդ։ Բնակավայրը զբաղեցնում է 10731 կմ² տարածք։ Բնակչության խտությունը կազմում էր 230 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1800 թվականին հիմնադրված բնակավայրեր
Լա Սելվ (Ավերոնի գավառ)
Լա Սելվ (La Selve), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 665 մարդ, բնակչության խտությունը` 13.78 մարդ/կմ²։ Բնակավայրը զբաղեցնում է 48.27 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 27 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 357 աշխատունակ (15-64 տարեկան) բնակիչ, որոնցից ակտիվ էին 278-ը, իսկ ոչ ակտիվները` 79։ Ակտիվության ցուցանիշը կազմում է 77,9 %։ 278 աշխատունակ մարդկանցից աշխատել է 259 անձ (144 տղամարդ և 115 կին)։ Գործազուրկ են եղել 19 անձ (10 տղամարդ և 9 կին)։ 79 անաշխատունակներից 17-ը եղել են աշակերտներ կամ ուսանողներ, 40-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նուկլեոտիդ
Նուկլեոտիդներ, նուկլեոզիդ-ֆոսֆորատներ, նուկլեոզիդների ֆոսֆորաթթվական էսթերներ։ Կազմված են ազոտային հիմքից, ածխաջրից և ֆոսֆորական թթվի մնացորդից։ Ռիբոնուկլեոտիդները և դեզօքսիռիբոնուկլեոտիդները պարունակում են միևնույն պուրինային հիմքերը (ադենին և գուանին), բայց տարբերվում են պիրիմիդնային հիմքերի (ցիտոզին և ուրացիլ, ցիտոզին և թիմին) կազմով։ Համարյա բոլոր նուկլեոտիդները անգույն, ջրում լուծվող բյուրեղային նյութեր են։ Չեն լուծվում օրգանական լուծիչներում։ Ունեն թթվային հատկություն և բնորոշ կլանման սպեկտր ուլտրամանուշակագույն հատվածում։ Լինում են մեկ, երկու, երեք և բազմաթիվ նուկլեոտիդների մնացորդներից կազմված միացություններ, որոնք համապատասխանաբար կոչվում են միանուկլեոտիդներ, երկնուկլեոտիդներ, եռնուկլեոտիդներ և բազմանուկլեոտիդներ կամ նուկլեինաթթուներ։ Նուկլեոտիդներից են բաղկացած նուկլեինաթթուները, բազմաթիվ կոֆերմենտներ և կենսաբանորեն այլ ակտիվ նյութեր։ Նուկլեոտիդներ են կոչվում նաև նույն սկզբունքով կառուցված, բայց ֆոսֆորական թթվի մեկից ավելի թվով (2,3) մնացորդ կամ ազոտային հիմքեր պարունակող միացությունները, ինչպես օրինակ՝ օրգանիզմում էներգիայի հիմնական աղբյուր հանդիսացող ադենոզինեռֆոսֆորական թթուն (ԱԵՖ), ջրածնի և էլեկտրոնների փոխադրման ռեակցիաներին մասնակցող նիկոտինամիդադենիներկնուկլեոտիդը (ՆԱԵ), ֆլավինադենիներկնուկլեոտիդը (ՖԱԵ) և այլն։ Օրգանիզմում նուկլեոտիդները սինթեզվում են ամինաթթուներից և այլ ավելի պարզ միացություններից։ Կենսաբանական օբյեկտներից նուկլեոտիդներ անջատում են էլեկտրաֆորեզի, իոնափոխանակային և նրբաշերտ քրոմատոգրաֆիայի մեթոդներով։
Կատեգորիա:Նուկլեոտիդներ
Փոլ Անքա
Փոլ Անքա (Paul Albert Anka, ), կանադա-ամերիկացի երգիչ-երգահան և սիրիական ծագմամբ դերասան, 1950-ականների էստրադային ռոքնռոլի աստղ և պատանիների կուռք, հայտնիություն է ձեռք բերել «Diana», «Lonely Boy» և «You Are My Destiny» հիթերով։ 1990 թվականին Անքան, ով 1950-ականների վերջերից բնակվել է ԱՄՆ-ում, դարձել է ԱՄՆ քաղաքացի ։
Կենսագրություն
Անքան 16 տարեկան է եղել, երբ Ատլանտիկայի երկու կողմերում էլ «Diana» երգը նվաճել է չարթերը, որը նա գրել էր իր նախկին դայակի մասին։ Ըստ որոշ գնահատականների, վաճառված գրառումների ճշգրիտ քանակն անհայտ է՝ առնվազն 10 միլիոն ։ Եթե ​​դա ճիշտ է, ապա ժամանակին այն պատմության մեջ ամենահաջողակ սինգլն էր Բինգ Քրոսբիի «White Christmas»-ից հետո։
«Diana»-ն և դրան հաջորդած «You Are My Destiny» և «Lonely Boy» սինգլները Անքային դարձրել են 1950-ականների վերջի պատանիների առաջատար կուռքերից մեկը՝ իր հասակակիցների՝ Բոբբի Դարինի և Ռիկի Նելսոնի հետ միասին։ Ի տարբերություն նրանց, սակայն Փոլի կարիերան հաջող էր այն բանից հետո, երբ դեռահասները կորցրել էին հետաքրքրությունը նրա կատարած երաժշտության նկատմամբ։
20 տարեկանում Անքան արդեն ունեցել է իր սեփական լեյբլը և 125 երգ՝ գրված ոչ միայն իր, այլ նաև այլ հանրաճանաչ արտիստների համար։ Մասնավորապես, անժամանակ մահացած Բադդի Հոլլիի երգացանկի վերջին լրացումը Անքայի հեղինակած «It Doesn’t Matter Anymore» երգն էր։ Նա գրել է նաև «Tonight Show»-ի երաժշտական թեման, որը երեք տասնամյակ է՝ ինչ գտնվում է ԱՄՆ հեռուստատեսային էկրաններում։
Փոլ Անքան առաջիններից մեկն է եղել, որ ելույթներ է ունեցել Լաս Վեգասում՝ չդադարելով հիշեցնել իր մասին ֆիլմերում հանդես գալով։ Հենց գրել է Ֆրենկ Սինատրայի համար իր խորհրդանշական «My Way» երգի անգլերեն բառերը, իսկ Թոմ Ջոնսի համար նա գրել է իր ամենամեծ ամերիկյան հիթը՝ «She’s a Lady» (1971): 1963 թվականից սկսած՝ Փոլ Անքան դադարել է հայտնվել ամերիկյան հիթ-շքերթներում. նրա երգերից միայն մեկն է մտել Billboard Hot 100-ի Top 40-ը։ Այնուամենայնիվ, 1974 թվականին նա վերադարձել է Օդիյե Քութսի հետ՝ «Having My Baby» դուետով, հասել աղյուսակի առաջին համարին ։ Դուետի հաջորդ երկու սինգլները նույնպես հաջողակ էին («One Man Woman/One Woman Man» և «I Don’t Like to Sleep Alone»). նրանք նոր թափ են հաղորդել երգչի մենակատարային կարիերային. նրա ալբոմը՝ Anka (1974), ոսկեգույն է դարձել, իսկ «Times of Your Life» սինգլը՝ բարձրացել 7-րդ հորիզոնական ։
2005 թվականին 64-ամյա երգիչը թողարկել է Rock Swings ալբոմը, որտեղ նա «Սինատրայի տակ» յուրաձևությամբ կատարել է վերջին տասնամյակների այնպիսի ռոք հիթեր, ինչպիսիք են «Smells Like Teen Spirit» և «Black Hole Sun»-ը։ Երկու տարի անց թողարկվել է նրա նոր Classic Songs: My Way ալբոմը, որը ներառել է նրա զուգերգերը Մայքլ Բուբլեի և Ջոն Բոն Ջովիի հետ։
2008 թվականի ապրիլին Փոլ Անքան ելույթ է ունեցել մոսկովյան «B1 Maximum» ակումբում։ Համերգի ընթացքում նա շատ իմպրովիզներ էր անում, խոսում իր և ընտանիքի մասին, և բացի այդ, «ադամանդներով տիկինների հետ պարում էր, լուսանկարվում էր ուրախ ընկերական խմբերի հետ, երգում, բարձրանում սեղանի վրա» ։
Համակարգչային խաղերում
Hitman: Contracts խաղում «The Meat King’s Party» առաքելության ժամանակ հնչում է «Put your head on my shoulder» երգը, որը լսում էր հաճախորդի դստերը առևանգած մոլագարը։
Քիմիաթերապիա
Քիմիաթերապիա․ (հաճախ կրճատվում է որպես «քիմիա» և երբեմն CTX- կամ CTx) քաղցկեղի բուժման տեսակ, որի ընթացքում օգտագործում են մեկ կամ ավելի հակաքաղցկեղային դեղեր (քիմիաթերապևտիկ միջոցներ ), որպես ստանդարտացված քիմիաթերապիայի ռեժիմի մաս։ Քիմիաթերապիան կարող է տրվել բուժիչ նպատակով (որը գրեթե միշտ ներառում է դեղերի կոմբինացիաներ), կամ այն կարող է նպաստել կյանքի երկարացմանը կամ ախտանիշները նվազեցնելուն (պալիատիվ քիմիաթերապիա)։ Քիմիաթերապիան բժշկական կարգապահության հիմնական կատեգորիաներից մեկն է, մասնավորապես նվիրված քաղցկեղի դեղաբուժությանը, որը կոչվում է բժշկական օնկոլոգիա ։
Փոլ Անքա
Արտաքին հղումներ
Կատեգորիա:Կանադացի երգիչներ Կատեգորիա:Ամերիկացի դերասաններ Կատեգորիա:Ամերիկացի փոփ երգիչներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Ամերիկացի տղամարդ կինոդերասաններ Կատեգորիա:Հոլիվուդյան փառքի ծառուղի Կատեգորիա:20-րդ դարի ամերիկացի երգիչներ Կատեգորիա:Ամերիկացի կոմպոզիտորներ
Քիմիաթերապիա
Քիմիոթերապիայի տերմինը նշանակում է, որ ներբջջային թույների ոչ հատուկ օգտագործումը խանգարում է միտոզին, բջիջների բաժանմանը։ Այս նշանակությունը բացառում է ավելի ընտրովի նյութերը, որոնք արգելափակում են արտաբջջային ազդանշանները (ազդանշանի փոխանցումը)։ Հատուկ մոլեկուլային կամ գենետիկական թիրախային բուժման զարգացումը, որը խանգարում է դասական էնդոկրին հորմոնների (հատկապես էստրոգենները կրծքագեղձի քաղցկեղի համար, անդրոգենները (այրածին) պրոստատի քաղցկեղի համար, ներկայումս կոչվում է հորմոնային բուժում։ Ի հակադրություն դրան, աճի ազդակներին խանգարող այլ ինհիբիտորներ, ինչպիսիք են ռեցեպտոր թիրոզին կինազները, կոչվում են նպատակային թերապիա։
Կարևոր է նշել, որ դեղամիջոցների օգտագործումը (լինի դա քիմիաթերապիա, հորմոնալ թերապիան կամ թիրախային թերապիա) քաղցկեղի համակարգային թերապիաներ են, քանի որ դրանք ներմուծվում են արյան հոսքի մեջ և, հետևաբար, սկզբունքորեն կարող են կիրառվել որպես քաղցկեղի դեմ միջոց՝ մարմնի անատոմիական ցանկացած հատվածում։ Համակարգային թերապիան հաճախ օգտագործվում է այլ մեթոդների հետ զուգահեռ, որոնք կազմում են տեղային թերապիան (այսինքն, բուժում, որոնց արդյունավետությունը սահմանափակվում է անատոմիական տարածքով, որտեղ դրանք կիրառվում են) քաղցկեղի համար, ինչպիսիք են ճառագայթային թերապիան, վիրահատությունը կամ հիպերտերմիային թերապիան։
Ավանդական քիմիաթերապևտիկ միջոցները ցիտոտոքսիկ են բջիջների բաժանման (միտոզ) միջամտության միջոցով, սակայն քաղցկեղային բջիջները լայնորեն տարբերվում են այս գործակալներից իրենց զգայունությամբ ։ Որոշակի չափով քիմիաթերապիան կարող է դիտվել որպես նորմալ բջիջները վնասելու կամ բջիջներին սթրեսի ենթարկելու ձև, որը կարող է հանգեցնել բջիջների մահվան, եթե սկսվում է ապոպտոզը։ Քիմիաթերապիայի այս կողմնակի ազդեցությունները կարող են վնասակար լինել նորմալ բջիջների համար, որոնք արագորեն բաժանվում են և, հետևաբար դառնում զգայուն հակամիոտիկ դեղերի նկատմամբ. ոսկրածուծ, մարսողական տրակտ և մազի ֆոլիկուլների բջիջներ։
= Բուժման ստրատեգիաներ =
Դոզավորում (դեղաչափային նշանակում)
Քիմիաթերապիայի դեղաչափի որոշումը բարդ խնդիր է. եթե դեղաչափը չափազանց ցածր է, ապա դա անարդյունավետ կլինի ուռուցքի դեմ, մինչդեռ չափից ավելի դեղաչափը կհանգեցնի թունավորման (կողմնակի ազդեցությունները) և անհանդուրժելի կլինի այն ստացող անձի համար ։
Քիմիաթերապիայի դեղաչափի որոշման ստանդարտ մեթոդը հիմնված է մարմնի մակերեսի (BSA) հաշվարկման վրա։ BSA-ը սովորաբար հաշվարկվում է մաթեմատիկական բանաձևով կամ գրաֆիկական չափիչ սարքով` (nomogram), օգտագործելով ստացողի քաշը և հասակը, այլ ոչ թե մարմնի տարածքի ուղղակի չափումը։ Այս բանաձևը սկզբնապես ստացվել է 1916թ. ուսումնասիրության մեջ և փորձել են լաբորատոր կենդանիների համար կիրառվող բուժիչ դոզաները կիրառել մարդկանց համար ՝ համարժեք դեղաչափերով։ Ուսումնասիրությունը ներառում էր միայն 9 մարդ ։ Երբ քիմիաթերապիան ներկայացվեց 1950-ական թվականներին, BSA բանաձևն ընդունվեց որպես քիմիաթերապիայի դոզավորման պաշտոնական ստանդարտ, ավելի լավ տարբերակի բացակայության պատճառով ։
Վերջերս հարցականի տակ է դրվում միասնական դոզաների հաշվարկման այս մեթոդի վավերությունը։ Պատճառն այն է, որ բանաձևը միայն հաշվի է առնում անհատի քաշը և հասակը։ Դեղերի կլանումը և մաքրումը ազդում են բազմաթիվ գործոնների վրա, ներառյալ տարիքը, սեռը, նյութափոխանակությունը, հիվանդության վիճակը, օրգանիզմի գործառույթը, թմրամիջոցների փոխազդեցությունը, գենետիկան և գիրություն, ինչը մեծ ազդեցություն ունի մարդու արյան մեջ դեղամիջոցի փաստացի կենտրոնացման վրա։
Արդյունքում, BSA-ի կողմից դեղաչափ ստացող մարդկանց մոտ քիմիաթերապիայի համակարգային կենտրոնացման բարձր փոփոխականություն կա, և այդ փոփոխականությունը նկատվել է 10-ից ավելի դեղերի պարագայում ։ Այլ կերպ ասած, եթե երկու մարդ ստանում է BSA-ի վրա հիմնված միևնույն դեղաչափը, արյան մեջ դեղամիջոցի կենտրոնացումը մեկ անձի մոտ կարող է 10 անգամ ավել կամ պակաս լինել ՝ համեմատած մեկ այլ անձի հետ։ Այս զանազանությունը հատկանշական է BSA-ի վրա հիմնված շատ քիմիաթերապևտիկ դեղամիջոցների համար, ինչպես ցուցադրված է ստորև և մեկ ուսումնասիրության 14 քիմիաթերապևտիկ դեղամիջոցների օրինակով ։
Մարդկանց շրջանում ֆարմակոկինետիկական այս զանազանության արդյունքում շատ մարդիկ չեն ստանում նվազագույնի հասցված թունավոր կողմնակի ազդեցություններով ճիշտ դեղաչափ` օպտիմալ բուժման արդյունավետության հասնելու համար, որոշ մարդիկ չափից ավել դեղաչափ են տանում, իսկ մյուսները՝ չափից ցածր   ։ Օրինակ, ռանդոմիզացված կլինիկական հետազոտություններում հետազոտողները հայտնաբերել են, որ 5-ֆլյուրացիլով (5-FU) բուժված հաստաղիքի մետաստատիկ քաղցկեղով տառապող հիվանդների 85%-ը չի ստացել BSA չափանիշի հիման վրա օպտիմալ թերապևտիկ դեղաչափ, 68%-ը ստացել է քիչ դեղաչափ, և 17%-ը ստացել է չափից ավել դեղաչափ ։
BSA-ի հիման վրա գեր մարդկանց քիմիաթերապիայի ստացման դեղաչափերի վերաբերյալ տարաձայնություններ են եղել։ Բարձր BSA-ի պատճառով բժիշկները հաճախ են կամայականորեն նվազեցնում են BSA-ի բանաձևով նախատեսված դոզան, չափից ավելի դեղաչափից խուսափելու համար։ Շատ դեպքերում, դա կարող է հանգեցնել երկրորդական ընտրանքային բուժման ։
FOLFOX-ի ուսումնասիրությունը նույնպես մեծապես նպաստել է բուժման արդյունքներին ։
Ուռուցքաբաններն արդեն անհատականացվում են քաղցկեղի որոշ դեղամիջոցներ՝ հիմնվելով դրանց ազդեցության վրա։
Ալկալիացնող նյութեր
Ալկալիլացնող նյութերը քիմիաթերապիայի՝ ներկայումս օգտագործվող ամենահին խումբն է։ Ի սկզբանե առաջացած լինելով մանանեխի գազից՝ դեռևս 1-ին համաշխարհային պատերազմի ժամանակ, ներկայումս օգտագործվում են դրա բազմաթիվ տեսակները ։ Դրանք կոչվում են այդպես, քանի որ ի վիճակի են ալկալիլացնել շատ մոլեկուլներ, ներառյալ սպիտակուցները, ԴՆԹ-ն և ՌՆԹ-ն։
ԴՆԹ-ի սինթեզում ներգրավված ֆերմենտների արգելակումը կանխելու միջոցով նրանք կանխում են միտոզը, քանի որ ԴՆԹ-ն չի կարող կրկնօրինակել ինքն իրեն։ Բացի այդ, ԴՆԹ-ի մեջ մոլեկուլների սխալ միավորումը կարող է հանգեցնել ԴՆԹ-ի վնասի՝ առաջացնելով բջիջների ծրագրավորված մահ (apoptosis ):
Հակամետաբոլիտներ
Հակամետաբոլիտները ԴՆԹ-ի և ՌՆԹ-ի սինթեզին խանգարող մի խումբ մոլեկուլներ են։ Նրանցից շատերը ԴՆԹ-ի և ՌՆԹ-ի կառուցվածքային բլոկներին նման կառուցվածք ունեն։ Կառուցվածքային բլոկերը նուկլեոտիդներն են, մի մոլեկուլ, որը բաղկացած է նուկլեոհիմքից՝ շաքարի և ֆոսֆատի խումբ ։
Հակամիկրոանոթային գործակալներ
Հակամիկրոանոթային գործակալները բույսերից ստացվող քիմիական նյութեր են, որոնք արգելափակում են բջիջների բաժանումը` կանխելով հակամիկրոանոթի գործառույթը։ Հակամիկրոանոթը կարևոր բջջային կառուցվածքն է, որը բաղկացած է երկու սպիտակուցից՝ α-tubulin եւ β-tubulins :
Տոպոիզոմերազի արգելակիչներ
Տոպոիզոմերազի արգելակիչներն ազդում են երկու ֆերմենտների ակտիվության վրա` տոպոիզոմերազ I և տոպոիզոմերազ II:
Ցիտոտոքսիկ հակաբիոտիկներ
Ցիտոտոքսիկ հակաբիոտիկները դեղամիջոցների տարբեր խումբ են կազմում, որոնք ունեն գործողությունների տարբեր մեխանիզմներ։ Ընդհանուր գաղափարն այն է, որ նրանք իրենց քիմիաթերապիայի ցուցումում նշում են, որ նրանք ընդհատում են բջիջների բաժանումը։
Դեղամիջոցի ստացում
Քիմիաթերապիայի առավելագույն մասը տրամադրվում է ներերակային տարբերակով, թեև մի շարք գործակալներ կարող են տրամադրվել բերանային տարբերակով (օրինակ, մելֆալան, busulfan, capecitabine):
Դեղամիջոցի ներարկման շատ ներերակային տարբերակներ կան, որոնք հայտնի են որպես անոթային մուտքի սարքեր։
Դրանք ներառում են թևավոր ինֆուզիոն սարքը, ծայրամասային երակային կաթետրը, միջին խթանիչ կաթետրը, ծայրամասային տեղադրվող կենտրոնական կաթետրը (PICC), կենտրոնական երակային կաթետրը և իմպլանտանտ պորտ։ Սարքերն ունեն տարբեր ծրագրեր, կապված քիմիաթերապիայի բուժման տևողության, մատակարարման մեթոդի և քիմիաթերապևտիկ նյութերի տեսակների հետ։
Կողմնակի ազդեցություններ
Քիմիաթերապևտիկ մեթոդներն ունեն մի շարք կողմնակի ազդեցություններ, որոնք կախված են օգտագործվող դեղերի տեսակից։ Ամենատարածված դեղերը հիմնականում ազդում են մարմնի արագ բաժանարար բջիջների վրա, ինչպիսիք են արյան բջիջները և բերանը, ստամոքսը և աղիները եզրագծող բջիջները։ Քիմիաթերապիայի հետ կապված թունավորումները կարող են առաջանալ ստանալուց անմիջապես օրեր և ժամեր անց կամ քրոնիկ կերպով, շաբաթներ և տարիներ անց։
Կողմնակի ազդեցություններն են.
• Իմունային ճնշվածությունը և միելոսուպրեսիան (իմունային համակարգի ճնշվածություն)
• Նեյտրոպենիկ էնտերոկոլիտ (կյանքին սպառնացող քաղցկեղային թերապիա)
• Ստամոքսաղիքային հյուծում (սրտխառնուք, փսխում, անորեքսիա, լուծ, որովայնային կծկումներ, ցավեր և փորկապություն)
• Մազաթափություն
• Անպտղություն
• Կոգնիտիվ խանգարում
• Օրգանի վնասվածք (սրտի, լյարդի, երիկամի վնասվածք)
Սահմանափակումներ
Քիմիաթերապիան միշտ չէ, որ գործում է, նույնիսկ, եթե այն օգտակար է, միշտ չէ, որ կարող է հիմնովին վերացնել քաղցկեղը։ Ուռուցքի արյունատար անոթները մեծապես տարբերվում են սովորական հյուսվածքներից։ Ուռուցքի մեծանալու հետ կապված՝ ուռուցքի բջիջները ստանում են նվազ թթվածին։ Նոր ձևավորվող ուռուցքային անոթը վատ կերպով է ձևավորվում է և բավարար չափով արյուն չի մատակարարում ուռուցքի բոլոր հատվածներին։ Դա հանգեցնում է դեղամիջոցների մատակարարման հետ կապված խնդիրներին, քանի որ շատ դեղամիջոցներ ուռուցքին հասցվում են շրջանառվող համակարգով։